Pæn og meget ren lejlighed i roligt, centralt område i Sevilla. Lejligheden tager sig noget større ud på billederne, men var ok til fem voksne. Der var dog et par mangler: Bl.a. fik vi kun én nøgle og fik først nøgle nummer to efter fem dage. Lidt ærgerligt. Vi kunne også godt have brugt et par vinglas eller fem. Propperne sprang jævnligt og det var ikke til at se, at relæet var gemt bag et billede. Lyskontakten til terrassen var gemt bag et spejl. Så lidt mere information generelt om lejligheden ville have været fint, inkl. manual til kombiovnen og information om, hvor man kan komme af med affald! Det kunne også være en god ide med en gæstebog, hvor vi rejsende kan dele tips om restauranter, attraktioner med hinanden.
Den kontakt vi havde med udlejningsfirmaet under vores ophold var super. De svarede hurtigt og var meget hjælpsomme.